text: Alfonso García Robles
  
  publiceret: 2023-04-23 01:54:11+02:00
  Alfonso García Robles, 20.3.1911-2.9.1991, mexicansk diplomat og politiker. García Robles beklædte flere fremtrædende embeder i Mexicos udenrigstjeneste, bl.a. posten som udenrigsminister 1975-76. Hans hovedindsats lå i initiativerne til international nedrustning og et atomvåbenfrit Latinamerika. I 1982 modtog han Nobels Fredspris sammen med Alva Myrdal.